קליאנט נמסואן, חברתה של הונג-תונג הצעירה, סיפרה כי האחרונה טלפנה אליה וביקשה ממנה להגיע למקום מכיוון שחששה ממעשיו של בן זוגה. לדברי נמסואן, חברתה הייתה מודעת למזגו החם של הארוס שלה, וכן לעובדה כי הוא מחזיק ברשותו רובה. בתום דקות ארוכות של ויכוח סוער שלף לפתע האקלה את כלי הנשק וירה שלוש פעמים בארוסתו. אמה המבוהלת ניסתה להימלט מהמקום, אולם האקלה הזועם הספיק לירות גם בה שלוש פעמים. השתיים מתו במקום.



נמסואן העידה כי האקלה לא הראה כל סימן של חרטה לפני שברח מהזירה, תוך כדי שהוא אומר: "כולם מוזמנים להיות עדים". המשטרה בחנה את סרטי מצלמות האבטחה שתיעדו את המעשה, ובהם נראה האקלה יורה בשתי הנשים  ואז יוצא מהמקום בריקודים. מיד אחר כך הוא נכנס בחזרה למחסן, אמר דבר מה שאינו ידוע ואז יצא שוב ונעלם.



לדברי מפקד המשטרה המקומית קאצ'ה טטסרט, העומד בראש צוות החקירה, כעת פועלות הרשויות במטרה לאתר את החשוד ברצח בהקדם האפשרי. קאצ'ה ציין כי כוחות הביטחון יגיבו בהתאם אם האקלה ינסה להתנגד למעצרו בדרך כלשהי.